Jan Gillar

Jan Gillar (* 24. júl 1904, Příbor, Česko – † 7. máj 1967, Praha, Česko) bol český architekt, urbanista a dizajnér, člen Devětsilu.

Biografia 
Narodil sa ako najstarší z 5 detí. Matka Anna pochádzala z Krásna, otec Josef bol gymnaziálny profesor českého a nemeckého jazyka. Pred prvou svetovou vojnou sa presťahovali do Plzne. Po otcovej smrti v 1918 sa rodina dostala do značných finančných ťažkostí.

Štúdium 
Jan Giller začal roku 1919 štúdium na strednej priemyslovej škole v Plzni, po nej sa zapísal v zimnom semestri na školu architektúry a pozemného staviteľstva ČVUT v Prahe. V roku 1925 odišiel na Akadémiu výtvarných umení v Prahe k Jozefovi Gočárovi. Gočárova architektonická skupina bola medzi študentmi známa pre slobodu v tvorbe a otvorenosť novým myšlienkam.

Architektonická prax 
Pred založením vlastného ateliéru v 1931 ktorý sídlil  na smíchovskom Hornom nábreží v dome č. 2  pracoval Jan Giller v ateliéri u Jana Zázvorku, v stavebnej firme Josefa Záruba-Pfeffermanna a príležitostne u Jaromíra Krejcara. Po prevrate vo februári 1948 bola jeho firma zrušená a stavebný ateliér uzavrený. Začal pracovať v Stavoprojekte v Plzni, Prahe a na Slovensku. Od 50. tych rokov pracoval v Študijnom a typizačnom ústave, kde sa sústredil na riešenie typových obytných a občianskych budov.

Počas svojej kariéry prispieval do časopisov: ReD, Stavba, Žijeme, Architektura ČSR. Pôsobil v redakčnom kolektíve časopisu Stavba v rokoch 19281931.

Činnosť v spolkoch 
Jan Gillar bol členom umeleckého zrduženia Deveťsil a pôsobil v jeho architektonickej sekcii ADREV. Bol taktiež členom spoločenstva Levá fronta. Jeho sociálne cítenie bolo určite ovplyvnené osobnou skúsenosťou s ťažkou ekonomickou situáciou po otcovej smrti.

Dielo 
Počas svojej praxe navrhoval obytné i občianske budovy a vnútorné zariadenie. Zdôrazňoval využitie priestoru a svetla: „Žiadna architektúra, iba vymedzený priestor“. Jeho štýl vychádzal z programu medzivojnovej avantgardy a bol ovplyvnený najmä sovietskym konštruktivizmom. Inšpiroval sa aj tvorbou architektov Bauhausu a prácami architektov zo švajčiarskej skupiny ABC. Jeho návrhy boli v tunajších podmienkach priekopnícke svojím funkcionalizmom a odmietaním samoúčelnej dekoratívnosti. Jeho budovy sú funkčne i výtvarne čisté a domyslené aj v interiéroch.

Asi jedinou Gillerovou stavbou realizovanou na Slovensku je Dom lekára s ordináciou na Vajanského ulici 4 v Senici z rokov 1937 – 1938.

Kolektívne bývanie 
Zaoberal sa myšlienkami kolektívneho bývania čo najlepšie ilustruje jeho súťažný návrh kolektívneho domu robotníckeho družstva a stavebného družstva Včela. Gillar navrhol riešenie bytov na princípe jedna miestnosť jeden jedinec. Návrh obsahoval variant s dvoma bunkami a spoločnými hygienickými priestormi pre dvoch slobodných jedincov, ako aj variant s rozšírenou obytnou jednotkou s kuchynským kútom a manželskou spálňou.

Obytná plocha pre jednotlivca sa obmedzila na . Podľa samotného Gillara:  „…číslo bolo stanovené podľa realizovaných stavieb francúzskych, sovietskych, a československých. Sovietska, novostanovená a prijatá norma, bola bunka o  štvorcových, ale s väčším komfortom kolektívnych zariadení…“ 

V podobnom duchu sa nesie aj jeho experimentálny návrh kolektívnej obytnej kolónie na Ruzyni. Opakujúci sa typ štvorpodlažného pavlačového bytového domu (ktorý preferoval v roku 1930 kongres CIAM) rozvrhol do ortogonálnej siete dopravných tried doplnených o komunikácie pre peších.

Realizované projekty 
 Pamätník národného oslobodenia, Žižkov, Praha, 19261930 s architektom Jánom Zázvorkou
 Malobytové sídliště na Ruzyni, Praha, Česko,  1931
 Francouzské školy, Praha, Česko, 1934
 Nájomný dom, Veletržní 209, Praha, Česko,  1934
 Vila na Babě 1826, Praha, Česko,  1934
 Jedáleň a spálňa B. Brouka, 1935
 Nájomné domy na ulici Družstevní ochoz 13031307, Nusle, Praha, Česko,  19361937
 Tři činžovní domy na ulici Vinařská, Střešovice, Praha, Česko, 1938
 Dom Karla Teigeho, Smíchov, Praha, Česko, 19371938
 Dom lekára s ordináciou, Vajanského 4, Senica, Slovensko, 19371938
 Interiéry obchodního domu Bílá labuť, Praha, Česko, 1939
 Obytné domy Na Hubálce, Střešovice, Praha, Česko, 1939
 Vila, Nad Bertramkou 2416, Praha, 1939
 Nájomné domy,  Za Hládkovem 676680, Praha, Česko, 1939 – 40
 Dom sociálnej starostlivosti, Chotěboř, Česko, 1940
 Dom sociálnej starostlivosti, Pacov, Česko, 1940
 Dom sociálnej starostlivosti na ul. K jatkám, Kostelec nad Černými lesy, Česko, 1939 – 42
 Dom sociálnej starostlivosti na ul. U Včely, Zbráslav, Praha, Česko, 19411946
 Domov mládeže, Plzeň,  Česko, 1949
 Učňovská škola, Plzeň,  Česko, 19491952

Štúdie 
 Návrh pre Novú budovu poslaneckej snemovne, Praha,  Česko, 19281929
 Tylovo divadlo, Kutná Hora, Česko, 1928
 Domy s malými bytmi „CIRPAC", Praha,  Česko, 1930 s J. Špalkem
 Kolektivizovaný okrsok na predmostí Nuselského mostu „L-projekt", 1930 s P. Buckingem, A. Mullerovou, J. Špalkemň
 Kolektívny dom družstva Včela, Praha, Česko,  1931
 Pavilón ČSR pre Svetovú výstavu v Paríži 1937, 1936
 Krematórium v Kolíne, Česko, 1943
 Kultúrny dom firmy ASO, Olomouc, Česko, 1944
 Gymnázium, Praha,  Česko, 1948

Externé odkazy 
 Jan Gillar a jeho práce na Archiwebe

Referencie 

Českí architekti
Svaz moderní kultury Devětsil